Урысей Федерацэм щэнхабзэмкIэ щIыхь зиIэ и лэжьакIуэ, тхакIуэ икIи журналист Мэзыхьэ Борис дунейм зэрехыжам къыхэкIыу абы и Iыхьлыхэм КIуэкIуэ Казбек яхуогузавэ
Къэбэрдей-Балъкъэрым и Iэтащхьэ КIуэкIуэ Казбек яхуэгузэващ Урысей Федерацэм щэнхабзэмкIэ щIыхь зиIэ и лэжьакIуэ, тхакIуэ икIи журналист гъуэзэджэ Мэзыхьэ Борис и унагъуэм, благъэхэм, Iыхьлыхэм.
«И гъащIэмрэ и лэжьыгъэмрэ зэрыщыту Мэзыхьэ Борис хуиунэтIащ щалъхуа республикэмрэ къэралымрэ я щэнхабзэм и зыужьыныгъэм, мамырыгъэр гъэбыдэным, зэныбжьэгъугъэрэ зэкъуэтыныгъэрэ Къэбэрдей-Балъкъэрым щыпсэухэм я зэхуаку дэлъыным хэлъхьэныгъэшхуэ хуищIащ.
ЦIыху телъыджэм, IэщIагъэлI нэсым и фэеплъ нэхур игъащIэкIэ ди гум илъынщ. Мэзыхьэ Борис и унагъуэм, ныбжьэгъухэм, лэжьэгъухэм сахуощыгъуэ», — итщ республикэм и Iэтащхьэм Инстаграмым щиIэ и напэкIуэцIым.
Къаудыгъу Заур.
